Von Steinstätten 1915. április 21-től az ún. "Stöger-Steiner-csoport", majd május 11-től a Stöger-Steiner kombinált gyaloghadosztály "(Kombinierte Division Stöger-Steiner)" parancsnoka. Alakulatával részt vett az 1915. május 2-án megindított Gorlice–Tarnów offenzívában, sikeresen átkelt a Visztula folyón és elfoglalta Annopol és Józefów településeket. Stöger-Steiner altábornagy 1915. augusztus 3-án kapta meg a Katonai Érdemkereszt 2. osztályát hadidíszítménnyel, majd pedig a porosz Vaskereszt érdemrend 1. osztályát a sikeres katonai hadműveletért. Hadosztályát június 7-én átkeresztelték és mint a császári és királyi 62. gyaloghadosztályt vezette egészen július 26-ig, amikor is a tábornokot áthelyezték új nyugati frontvonalra, az olasz frontra.